ฟิทช์ให้อันดับเครดิตหุ้นกู้ไม่ด้อยสิทธิ ไม่มีหลักประกันของ BAY ที่ ‘AAA (tha)’
ฟิทช์ให้อันดับเครดิตหุ้นกู้ไม่ด้อยสิทธิ ไม่มีหลักประกันของ BAY ที่ 'AAA (tha)'
23 ก.พ. 2559

บริษัท ฟิทช์ เรทติ้งส์ (ประเทศไทย) ประกาศให้อันดับเครดิตภายในประเทศระยะยาว (National Long-Term Rating) ที่ ‘AAA(tha)’ แก่หุ้นกู้ไม่ด้อยสิทธิ ไม่มีหลักประกันของธนาคารกรุงศรีอยุธยา จำกัด (มหาชน) หรือ BAY (AAA(tha)/แนวโน้มอันดับเครดิตมีเสถียรภาพ)
ทั้งนี้ หุ้นกู้ดังกล่าวจะมีอายุ 2 ปี และ/หรือ 3 ปี และมีมูลค่ารวมไม่เกิน 8 พันล้านบาท (บวกหุ้นกู้สำรองเพื่อการเสนอขายเพิ่มเติม (Greenshoe) ในวงเงินไม่เกิน 4 พันล้านบาท) วัตถุประสงค์หลักในการออกหุ้นกู้คือเพื่อชำระคืนเงินกู้ยืมและ/หรือเพื่อการดำเนินกิจการทั่วไปของธนาคาร
 